Diari Oficial de la Generalitat Valenciana


Sumari del DOGV 8711, del 07-01-2020 (2019/12845)

RESOLUCIÓ de 19 de desembre de 2019 de la directora general de règim econòmic i infraestructures, per la qual s'acorda l'actualització de l'import de les beques adjudicades per a la realització de pràctiques professionals en la direcció general de règim econòmic i infraestructures en compliment de l'acord de 8 de novembre de 2019, del consell (dogv núm. 8676 de 13.11.2019).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8711

Data del DOGV
:   07-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12945


Data del document
:   19-12-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 19 de desembre de 2019 de la directora general de règim econòmic i infraestructures, per la qual s'acorda l'actualització de l'import de les beques adjudicades per a la realització de pràctiques professionals en la direcció general de règim econòmic i infraestructures en compliment de l'acord de 8 de novembre de 2019, del consell (dogv núm. 8676 de 13.11.2019). [2019/12782]  
FETS  
Primer. Que per Orde 8/2017, de 30 d'agost, de la Conselleria de Sanitat Universal i Salut Pública, s'establixen les bases reguladores de concessió de beques per a la realització de pràctiques professionals en les direccions generals amb competències en matèria de recursos econòmics i humans (DOGV núm. 8122 de 07.09.2017).  
Segon. Que Mitjançant Una Resolució de 23 de maig de 2018 de la Conselleria de Sanitat Universal i Salut Pública, es van convocar cinc beques per a la realització de pràctiques professionals en la Direcció General d'Eficiència i Règim Econòmic (DOGV núm. 8315 de 12.06.2018), ara Direcció General de Règim Econòmic i Infraestructures.  
Tercer. Que en la Resolució de 20 de setembre de 2018 de la directora general d'Eficiència i Règim Econòmic, per la qual es resol la convocatòria anterior, van resultar adjudicatàries, d'una Beca per a la realització de pràctiques professionals en la Direcció General d'Eficiència i Règim Econòmic (DOGV núm. 8392 de 27.09.2018), per un import de 1.023,16 euros bruts mensuals, subjecte a les retencions legalment establides, les persones següents:   
Paula Bellés Mendoza: 1 beca en Dret.  
Beatriz Giner Martín: 1 beca en Arquitectura.  
Miriam García Ibáñez: 1 beca en Arquitectura.  
Rosana Martí Soler: 1 beca en Enginyeria Industrial.  
José Manuel Cordero Fraile: 1 beca en Enginyeria Industrial.  
  
Quart. Que per Resolució de 5 de març de 2019, de la directora general d'Eficiència i Règim Econòmic, es va adequar l'import de la beca a 1.041,07 euros per al període comprés entre l'1 d'octubre de 2018 i el 31 de desembre de 2018, en compliment del Decret Llei 3/2018, de 13 de juliol, del Consell i l'Acord de 3 d'agost de 2018 del Consell.  
Quint. Que per Resolució d'11 de juliol de 2019 de la directora general d'Eficiència i Règim Econòmic, es van prorrogar les 5 beques per a la realització de pràctiques professionals en la dita Direcció General (DOGV núm. 8687 de 28.11.2019) 12 mesos més en les mateixes condicions, a excepció de l'import mensual de les mateixes, que es va actualitzar a 1.064,49 euros bruts mensuals per Resolució de 12 de febrer de 2019 de la Conselleria d'Hisenda i Model Econòmic.  
  
Sext. Que una de les adjudicatàries, Beatriz Giner Martín ha presentat escrit amb data 28 de novembre de 2019, sol·licitant la renúncia de la seua beca i que esta es faça efectiva el 2 de desembre de 2019 i ha sigut admesa la renúncia per la Direcció General de Règim Econòmic i Infraestructures. La tercera candidata de la bossa constituïda en la Resolució de 20 de setembre de 2018 de la directora general d'Eficiència i Règim Econòmic, Iris Campobadal Alcaraz, ha acceptat incorporar-se a la beca, amb data prevista d'incorporació al gener de 2020.  
Als anteriors fets s'apliquen els següents,  
FONAMENTS DE DRET  
Primer. El Decret Llei 1/2019, de 18 de gener, de modificació de la Llei 28/2018, trasllada a l'àmbit de la Generalitat, l'increment retributiu general dels empleats públics que l'Estat establix segons el Reial Decret Llei 24/2018, de 21 de desembre.  
Segon. En la Disposició Addicional tercera del Decret 1/2018, s'establix una autorització específica perquè el Consell aprove l'actualització de les retribucions del personal al servici del sector públic, en el cas que el Consell de Ministres arribara a aprovar el seu increment en un 0,25% addicional respecte a les vigents el 31 de desembre de 2018.  
Tercer. El Consell de Ministres de 21 de juny de 2019, va aprovar el dit increment addicional amb efectes de l'1 de juliol de 2019, i el Consell va traslladar l'aprovació del dit increment a l'àmbit de la Generalitat per mitjà de l'Acord de 8 de novembre de 2019, del Consell (DOGV núm. 8676 de 13.11.2019).  
  
En virtut dels fets i fonaments de dret exposats, resolc:  
Primer  
Acordar actualitzar l'import de la mensualitat de la beques indicades per al període comprés entre l'1 de juliol de 2019 i el fi de la mateixa, en un 0,25% respecte a la retribució vigent a 31 de desembre de 2018, resultant en un increment de 2,60 euros mensuals i un total a percebre de 1.067,09 euros mensuals bruts, subjectes a les retencions legalment establides.  
Segon  
Sol·licitar que es reajusten els crèdits destinats a finançar l'adjudicació de les beques, amb càrrec a l'aplicació pressupostària 61.50.51.8754.926.46.8 - línia S4522000, segons la següent taula i tenint en compte la distribució indicada en l'annex:  
  
ANUALIDAD IMPORTE (?)  
2019 75,40  
2020 117,00  
  
  
Tercer  
Que tots els servicis competents procedisquen a la realització dels documents comptables pertinents.  
  
València, 19 de desembre de 2019.- La directora general de Règim Econòmic i Infraestructures: Carmelina Pla Silvestre